สวัสดีคะคุณ คือนู๋หยุดทานยาคุมหลังจากที่ทานครบแผงไปเมื่อเดือน กพ.ประจำเดือนก็มาวันที่5-8 กพ.และหลังจากนั้นก็มาอีกรอบในวันที่20-22กพ. เดือนมีนามาวันที่21-24 และเดือนเมษาประจำเดือนยังไม่มาคะ ตรวจแล้วไม่ท้อง ตอนนี้มีอาการเจ็บเต้านมนิดๆ ปวดท้องน้อยมาไม่มาก *อาการแบบนี้ควรทานยาให้ประจำเดือนมา หรือรอก่อนคะ ***ปล.ที่หยุดยาคุมเพราะอยากมีน้องคะ**ขอบคะ
สวัสดีค่ะ หากหยุดยาคุมไปตั้งแต่เดือนกพ.นั้น ฤทธิ์ยาก็น่าจะหมดไปแล้วในตอนนี้และกลับมามีการตกไข่เป็นปกติได้ ดังนั้นหากในรอบเดือนที่ผ่านมา มีเพศสัมพันธ์ไม่ได้ป้องกันด้วยถุงยางอนามัยด้วย ก็มีโอกาสตั้งครรภ์ได้ค่ะประจำเดือนที่มาช้ากว่า 35 วันจากรอบก่อนนั้น สาเหตุที่พบได้บ่อยก็คือเรื่องของการตั้งครรภ์ค่ะ ในกรณีนี้จึงควรซื้อชุดตรวจครรภ์ทางปัสสาวะมาตรวจเองเบื้องต้นให้ผลบวกได้ตั้งแต่ 10-14 วันหลังปฏิสนธิ หากตรวจในช่วงเวลาดังกล่าวแล้ว ยังให้ผลลบ แต่ประจำเดือนก็ยังไม่มา ควรไปยืนยันอีกครั้งที่รพ. และหาสาเหตุอื่นที่อาจทำให้้ประจำเดือนไม่มาเช่นความผิดปกติในมดลูกหรือรังไข่ต่อไป ไม่ควรซื้อยาปรับฮอร์โมนใดๆมาใช้เองเพื่อหวังผลให้ประจำเดือนมา เพราะควรหาสาเหตุที่แน่ชัดและแก้ไขตามสาเหตุนั้นๆค่ะ